สวัดดีคะคุณหนูมาประจำเดือนวันที่5เดือนธันวาคะแล้วหมดวันที่10แล้ววันที่15เดือนธันวาประจำเดือนมาต่อคะห่างแค่5วันเองคะหนูเสี่ยงเป็นโรคอะไรไหมคะคุณ
สวัสดีค่ะ หากประจำเดือนมาวันที่ 5-10 ธ.ค. แล้ววันที่ 15 ธ.ค. ได้มีเลือดออกมาอีก เลือดดังกล่าว อาจเกิดจาก1. เลือดออกช่วงไข่ตก หากเลือดที่ออกมามีปริมาณเพียงเล็ดน้อย และออกเพียงแค่ 1 วัน เลือดดังกล่าวก็น่าจะเป็นเลือดออกวันไข่ตกได้2. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ เป็นต้น โดยเลือดที่ออกในวันที่ 5-10 ธ.ค. อาจไม่ใช่เลือดประจำเดือนก็ได้3. มีการอักเสบติดเชื้อในโพรงมดลูก แต่มักปวดท้องน้อยและตกขาวที่ผิดปกติร่วมด้วย4. มีโรคที่มดลูก เช่น มีติ่งเนื้อในโพรงมดลูก เนื้องอกมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่จะพบในหญิงวัยกลางคนขึ้นไป5. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้น6. การผลิตฮอร์โมนของรังไข่ผิดปกติ7. มีภาวะไทรอยด์ฮอร์โมนผิดปกติแนะนำให้สังเกตอาการไปก่อน หากเลือดที่ออกมามีปริมาณไม่มาก และเป็นเพียงแค่ 1-2 วัน อาจเป็นเลือดออกช่วงไข่ตกก็ได้ แต่หากเลือดมีปริมาณมาก หรือออกนานเกิน 2 วัน หรือมีปวดท้องน้อย และที่ผ่านมาได้มีเพศสัมพันธ์ ก็ควรลองตรวจหาการตั้งครรภ์ดูด้วย หากตรวจไม่พบ แต่ยังคงมีเลือดออกผิดปกติมาอีกเรื่อยๆ ก็ควรไปพบสูติ-แพทย์เพื่อตรวจหาสาเหตุค่ะ